ZÁPIS

**z 35. Valného zhromaždenia ZHŤPG SR**

**konaného 26. apríla 2019 v hoteli Repiská, Demänovská Dolina**

**Program rokovania:**

1. Otvorenie
2. Odsúhlasenie programu Valného zhromaždenia
3. Určenie pracovného predsedníctva, skrutátora, zapisovateľa a overovateľov zápisnice
4. Voľba pracovných komisií
5. Správa mandátovej komisie
6. Schválenie rokovacieho poriadku
7. Správa predstavenstva o činnosti od 34. Valného zhromaždenia
8. Správa predstavenstva o hospodárení ZHŤPG SR za rok 2018
9. Návrh rozpočtu zväzu na rok 2019
10. Schválenie výšky členského príspevku na rok 2020
11. Správa dozornej rady ZHŤPG SR k účtovnej závierke, hospodáreniu a návrhu rozpočtu
12. Návrh Základných smerov činnosti zväzu
13. Diskusia
14. Návrh uznesenia VZ
15. Záver

**PRIEBEH ROKOVANIA:**

**K BODom 1.- 3.**

Rokovanie riadneho 35. VZ ZHŤPG SR, v súlade s paragrafom 7 Stanov, zvolalo 3.4.2019 predstavenstvo zväzu na 26. apríla 2019 so začiatkom o 9,30 h. Otvoril ho prezident zväzu Ing. Milan Veselý.

Privítal delegátov zhromaždenia a hosťa Mgr. Andreja Lasza, generálneho sekretára APZ SR. Ostatní pozvaní hostia sa pre pracovnú resp. osobnú zaneprázdnenosť ospravedlnili.

Prezident zväzu oboznámil delegátov VZ s programom zaslaným v pozvánke na VZ a vyzval na pripomienky k zaslanému programu rokovania. K programu neboli žiadne doplňujúce návrhy a program sa odsúhlasil.

V 3. bode programu rokovania navrhol zloženie pracovného predsedníctva (Ing. Peter Čičmanec, Ing. Milan Veselý), predsedajúceho VZ (Ing. Peter Čičmanec), skrutátora a zapisovateľa (Ing. Tibor Brašeň) a overovateľa zápisnice (Ing. Jozef Pittner). K návrhu neboli pripomienky a návrh sa odsúhlasil všetkými prítomnými delegátmi.

Potom odovzdal slovo predsedajúcemu 35. VZ ZHŤPG SR, prvému viceprezidentovi zväzu Ing. Čičmancovi, ktorý riadil ďalší priebeh zhromaždenia.

**K BODU 4. Voľba pracovných komisií**

Predsedajúci valného zhromaždenia poďakoval delegátom za prejavenú dôveru viesť rokovanie a navrhol zloženie pracovných komisií valného zhromaždenia.

Do mandátovej komisie navrhol Doc. Ing. Ivetu Vaskovú (predsedníčka) a Ing. Tibora Brašeňa, do návrhovej komisie Prof. Ing. Michala Cehlára , (predseda), Ing. Jána Hrabovského a Ing. Tibora Brašeňa. K návrhu neboli pripomienky a plénum schválilo pracovné komisie jednohlasne.

Predsedajúci stručne informoval delegátov o článkoch Stanov zväzu týkajúcich sa konania VZ, právami delegátov a podmienok uznášania schopnosti zhromaždenia.

Požiadal predsedu mandátovej komisie, aby informoval o uznášaniaschopnosti.

K BODU 5. Správa mandátovej komisie

Predsedníčka mandátovej komisie doc. Ing. Iveta Vasková predniesla valnému zhromaždeniu Správu mandátovej komisie:

*„Predstavenstvo ZHŤPG SR v súlade s § 7, čl. 4 Stanov zvolalo rokovanie 35. VZ ZHŤPG SR na 26. apríla 2019 so začiatkom o 9,30 hod.*

*Pozvánky s návrhom programu boli zaslané* ***26*** *predstaviteľom členských organizácií.*

*Každý delegát členskej organizácie ZHŤPG SR, zapísaný do prezenčnej listiny, má jeden hlas, ktorý uplatňuje svojou prítomnosťou v rokovacej miestnosti pri hlasovaní. Z aktuálnych* ***26*** *členských organizácií za rok 2019 uhradili faktúry za členské príspevky* ***24*** *členovia a teda majú hlasovacie právo.*

*Za neprítomných budú hlasovať splnomocnení zástupcovia, ktorí predložili plnomocenstvo na zastupovanie a hlasovanie na 35. Valnom zhromaždení.*

*Valné zhromaždenie je uznášaniaschopné, ak je prítomných* ***2/3*** *členov ZHŤPG SR, t. j. 17,33- zaokrúhlene* ***18*** *členov.*

## *Počet pozvaných členov: 26*

## *Počet členských organizácií: 26*

***Počet prítomných členov: 18***

***Počet oprávnených členov voliť: 18***

*Počet členov potrebných na uznášania schopnosť: 18*

*Percentuálne zastúpenie prítomných členov: 69,2%*

*Prehlasujeme, že 34. Valné zhromaždenie* ***je*** *uznášaniaschopné.*

***Členovia komisie:***

*1. doc. Ing. , Iveta Vasková PhD., v.r.*

*2. Ing. Tibor Brašeň, v.r.*

*V Demänovskej Doline 26.04.2019“*

# K BODU 6. Schválenie rokovacieho poriadku

Po prehlásení mandátovej komisie o uznášaniaschopnosti, predsedajúci informoval o hlavných bodoch rokovacieho poriadku, ktorý dostali delegáti VZ v písomných materiáloch pri prezentácii. Vyzval prítomných na doplňujúce návrhy k predloženému rokovaciemu poriadku.

Pripomienky neboli a delegáti schválili verejným hlasovaním jednohlasne rokovací poriadok riadneho 35. Valného zhromaždenia zväzu.

# K BODU 7. Správa predstavenstva o činnosti od 34. Valného zhromaždenia

Správu Predstavenstva o činnosti zväzu od riadneho 34. Valného zhromaždenia dostali delegáti v elektronickej a písomnej forme v materiáloch na rokovanie.

Prezident zväzu v prezentácii informoval o hlavných činnostiach zväzu za hodnotiace obdobie.

##### K BODU 8. Správa Predstavenstva o hospodárení ZHŤPG SR za rok 2018

Správu predniesol generálny sekretár zväzu Ing. Tibor Brašeň, ktorá bola súčasťou materiálov poskytnutých účastníkom valného zhromaždenia.

Okomentoval jednotlivé položky rozpočtu a vysvetlil odchýlky od plánovaných nákladov a príjmov. Výsledkom hospodárenie bola strata 65 053 €.

**K BODU 9. Návrh rozpočtu na rok 2019**

**K bodu 10. Výška členského príspevku na rok 2020**

Návrh rozpočtu a výšky členského na rok 2019 predniesol generálny sekretár zväzu Ing. Tibor Brašeň. Na začiatku informoval delegátov, že návrh rozpočtu bol schválený na rokovaní predstavenstva a dozornej rady 25. apríla 2019 a vychádzal v príjmovej časti z aktuálneho počtu členov zväzu.

Vo svojom vystúpení uviedol , že príjmová časť pre rok 2019 sa očakáva v čiastke 64 250 €  (členské 52 000 euro , ostatné príjmy 12 250 euro).

Vo výdavkovej časti, na pokrytie plánovanej činnosti, sa počíta s čiastkou 81 160 €.

Predpokladá sa teda záporný hospodársky výsledok – 16 910 €.

Rozdiel medzi príjmami a výdavkami sa pokryje z finančných prostriedkov zväzu uložených na účtoch v bankách.

Ďalej generálny sekretár predstavil možný rozpočet na celistvý rok po odpočítaní jedno rázových výdavkov v mesiacoch 1-3 / 2018. Taký rozpočet je možné udržať ako vyrovnaný.

Generálny sekretár navrhol členské na rok 2020 v čiastke 7 € za zamestnanca členskej organizácie s úhradou členského do 31. marca 2020.

Predsedajúci informoval, že diskusia k výsledkom hospodárenia za rok 2018 ako aj k návrhu rozpočtu bude po správe dozornej rady.

## K BODU 11. Správa Dozornej ZHŤPG SR

Dozorná rada je podľa Stanov ZHŤPG SR kontrolným orgánom Zväzu a  dohliada na výkon činnosti Zväzu a jeho orgánov, na plnenie uznesení Valného zhromaždenia, vyjadruje sa k  hospodáreniu za kalendárny rok, k účtovnej uzávierke a dohliada na finančné hospodárenie zväzu. Je oprávnená nahliadať do všetkých účtovných dokladov a záznamov týkajúcich sa činnosti zväzu a kontroluje, či sú účtovné záznamy riadne vedené v súlade so skutočnosťou a vyjadruje sa k návrhu rozpočtu.

Dozorná rada pracuje v zložení: Ing. Peter Bílek - predseda., prof. Ing. Michal Cehlár, doc. Ing. Iveta Vasková .

10. apríla 2019 vykonala Dozorná rada komplexnú kontrolu účtovníctva, inventarizácie majetku, uznesení valného zhromaždenia a uznesení predstavenstva ZHŤPG SR od konania posledného valného zhromaždenia. Závery z tohto rokovania sa uvádzajú v ďalšom.

Rokovanie zvolal a viedol predseda Dozornej rady ZHŤPG SR Ing. Peter Bílek. Na rokovanie bol prizvaný aj generálny sekretár zväzu. Predseda DR, v zmysle Štatútu dozornej rady z 15. októbra 2008, predniesol návrh programu rokovania, ktorý bol zaslaný elektronicky v pozvánke na rokovanie 27.2.2018. K návrhu neboli vznesené žiadne pripomienky a odsúhlasil sa.

**Kontrola uznesení 33. VZ ZHŤPG SR a Predstavenstva ZHŤPG SR**

Na valnom zhromaždení bolo uložené predstavenstvu zväzu „Napĺňať ciele definované v Základných smeroch činnosti ZHŤPG SR na obdobie rokov 2018 – 2019“ a členským organizáciám „Aktívne spolupracovať pri zabezpečovaní plnenia Základných smerov činnosti ZHŤPG SR na obdobie rokov 2018 – 2019“.

Dozorná rada sa zúčastňovala na zasadaniach predstavenstva ZHŤPG SR na ktorých sa pravidelne kontrolovali uložené úlohy. Konštatuje, že všetky uložené úlohy boli v termíne splnené.

**Kontrola členských príspevkov**

Kontrolou stavu výberu členských príspevkov za rok 2018 sa zistilo, že do 31.12.2018 sa uhradilo 56 219 €. Dozorná rada potvrdzuje, že členské príspevky v predpísanej výške uhradilo všetkých 27 členských organizácií.

**Kontrola účtovníctva ZHŤPG SR za rok 2018**

Vykonala sa kontrola účtovníctva ZHŤPG SR. Účtovníctvo je spracovávané dodávateľsky. Používa sa počítačový program SW BWSOFT, priebežne aktualizovaný podľa zmien príslušnej legislatívy.

Dozorná rada prekontrolovala výstupy z počítača k termínu 31.12.2018:

*Výsledovka, Súvaha,* *Evidencia bankových účtov*, *Hlavná kniha, Obratová predvaha* *za* *účtovné skupiny a triedy*, *Účtovný denník*, *Odberateľské a dodávateľské faktúry*.

Dozorná potvrdzuje správnosť a opodstatnenosť účtovných dokladov a konštatuje, že účtovné záznamy sú riadne vedené v súlade so skutočnosťou.

**Inventúra majetku ZHŤPG SR k 31.12.2018**

Dozorná rada verifikovala inventárny súpis majetku

Porovnaním počítačových zostáv k 31.12.2018 a k 31.12.2017 sa konštatuje, že v roku 2018 nastal pohyb v majetku zväzu pri osobných automobiloch – predaj, kúpa.

**Kontrola riadnej účtovnej závierky za rok 2018**

Dozorná rada prekontrolovala štatistické hlásenia riadnej *Účtovnej závierky neziskovej organizácie (UZNUJ\_1)* zostavenej k 31.12.2018, *Súvahu k 31. decembru 2018 (Úč NUJ 1- 01 a Výkaz ziskov a strát k 31.12. 2018 (Úč NUJ 2 - 01).*

Konštatuje, že číselné hodnoty uvedené v účtovnej závierke sú identické s údajmi uvedenými na ostatných účtovných dokladoch. Dozornej rade bol predložený doklad *Detail potvrdenia pre daňový subjekt Zväz hutníctva, ťažobného priemyslu a geológie SR, evidenčné číslo podania 603826197/2019 z 12.3.2019*, ktorým Daňový úrad potvrdil prijatie účtovnej závierky.

**Správa predstavenstva o hospodárení ZHŤPG za rok 2018**

V súlade s § 11, bod 7 a) Stanov dozorná rada analyzovala Správu predstavenstva o hospodárení zväzu za rok 2018, pripravenú pre rokovanie 35. Valného zhromaždenia ZHŤPG SR. Dozorná rada nemá k správe výhrady a potvrdzuje správnosť údajov uvedených v správe.

Dozorná potvrdzuje správnosť a opodstatnenosť predložených účtovných dokladov a konštatuje, že účtovné záznamy sú riadne vedené v súlade so skutočnosťou.

**Inventúra majetku ZHŤPG SR k 31.12.2018**

Dozorná rada verifikovala inventárny súpis majetku k 31. decembru 2018. Počítačovú zostavu Inventarizácia dlhodobého majetku.

Porovnaním počítačových zostáv Invertarizácie dlhodobého majetku k 31.12.2017 a 31.12.2018 sa konštatuje, že v roku 2018 nastal pohyb v majetku zväzu pri osobných automobiloch – predaj a kúpa.

**Kontrola riadnej účtovnej závierky za rok 2018**

Dozorná rada prekontrolovala štatistické hlásenia riadnej *Účtovnej závierky neziskovej organizácie (UZNUJ\_1)* zostavenej k 31.12.2018, *Súvahu k 31. decembru 2018 (Úč NUJ 1- 01) a Výkaz ziskov a strát k 31.12. 2018 (Úč NUJ 2 - 01).*

Konštatuje, že číselné hodnoty uvedené v účtovnej závierke sú identické s údajmi uvedenými na ostatných účtovných dokladoch. Dozornej rade bol predložený doklad *Detail potvrdenia* pre daňový subjekt Zväz hutníctva, ťažobného priemyslu a geológie SR, evidenčné číslo podania 603826197/2019 z 12.03.2019, ktorým Daňový úrad potvrdil prijatie účtovnej závierky.

**Správa predstavenstva o hospodárení ZHŤPG za rok 2018**

V súlade s § 11, bod 7 a) Stanov dozorná rada prerokovala Správu predstavenstva o hospodárení zväzu za rok 2018, schválenú na rokovaní predstavenstva zväzu 25. apríla 2019. Dozorná rada nemá k správe výhrady a potvrdzuje správnosť údajov uvedených v správe.

**Návrh rozpočtu ZHŤPG SR na rok 2019**

Dozorná rada prerokovala návrh rozpočtu ZHŤPG SR na rok 2019 predložený predstavenstvom na spoločnom zasadnutí 10. apríla t.r.. Návrh rozpočtu vychádza z predpokladu prijímu cca 52 000,- € z 27 členských organizáciách a schválenou výškou členského príspevku 7 € za zamestnanca. Pre rok 2019 sa uvažuje s celkovými príjmami 64 250 €, z čoho členské príspevky budú tvoriť 52 000 € a 12 250 € úroky z úložiek v bankách.

Výdavky sú rozpočtované v čiastke 81 160 €. Rozdiel v príjmoch a výdavkoch sa uhradí z financií zväzu uložených na účtoch v bankách.

Dozorná rada konštatuje, že predpokladané príjmy sú reálne a výdavky zodpovedajú plánovanému rozsahu činnosti a nemá voči navrhovanému rozpočtu zväzu na rok 2019 výhrady.

Dozorná rada súhlasí s navrhovanou výškou členského na rok 2019 v čiastke 7 € za zamestnanca členskej organizácie.

DR ZHTPG oceňuje racionalizačné aktivity predstavenstva ZHTPG vedúce k postupnému vyrovnanému rozpočtu organizácie a zároveň snahu rozvíjať a aktivizovať ZHŤPG pri plnení cieľov zväzu.

Správa bola schválená na rokovaní 25. apríla 2019 v Demänovskej doline .

### K BODU 12. Návrh základných smerov činnosti ZHŤPG SR na obdobie rokov 2019 - 2020

V písomných podkladoch dostali delegáti valného zhromaždenia návrh „Základných smerov činnosti Zväzu hutníctva, ťažobného priemyslu a geológie SR na obdobie rokov 2019 – 2020.“

Činnosť zväzu sa bude zameriavať na vytváranie optimálnych podmienok pre dynamický rozvoj zamestnávateľských a podnikateľských aktivít v oblasti

* + legislatívy ovplyvňujúcej podnikateľské prostredie,
  + lobizmu
  + sociálneho partnerstva v rámci Priemyselnej Bipartity s ťažiskom na kolektívne vyjednávanie,
  + spoločenskej a popularizačnej činnosti
  + vzdelávacích, servisných služieb a sponzorstva.

Predsedajúci VZ vyzval delegátov, aby sa k návrhu vyjadrili v diskusii.

##### K BODU 13. Diskusia

Mgr. Andrej Lász, generálny sekretár APZ SR:

Poďakoval tam isto za možnosť zúčastniť sa a vystúpiť na VT ZHŤPG SR, poďakoval sa za spätnú väzbu od viacerých členských spoločností nášho zväzu smerom k APZ SR, za podnety, pripomienky aj názory, predovšetkým v oblasti energetiky a životného prostredia. Uviedol, že APZ dnes zastupuje 450 firiem a cca 180 tis. zamestnancov v nich. Členovia ZHŤPG SR dostávajú pravidelne legislatívny servis od APZ SR a majú informácie o najnovšom dianí v priemysle. Vyjadril presvedčenie, že spolupráca medzi APZ SR a jednotlivými členmi bude aj naďalej úspešná a efektívna tak, aby bola pre všetkých aj užitočná. Napríklad aj možnosťou lepšieho prístupu k európskym projektom. APZ buduje kvalitný tím z právnikov, novinára a expertov na vybrané oblasti. Na rokovaní s Vládou SR zabezpečila prijatie 22 opatrení pre zlepšenie podnikateľského prostredia.

V priebehu roku sa bude sídlo APZ sťahovať do nových priestorov, ktoré budú k dispozícii aj pre náš Zväz.

Ďalej informoval o pripravovanej konferencii PrieMYSEĽ ako súčasti Valného zhromaždenia APZ 17.5. 2019 v Bratislave a vyzval na účasť.

Ako podporu podnikania prevádzkuje APZ portál *spolupracuj.me* , kde je možné získať mnohé užitočné informácie a kontakty.

V projekte *Sektorovo riadené inovácie* máme gescie v témach – *Ťažba surovín* *a geológia* a *Hutníctvo*.

Bude tiež prebiehať revízia sústavy povolaní s dosahom na vzdelávaciu sústavu.

##### K BODU 14. Návrh uznesenia

Predseda návrhovej komisie prof. Ing. Michal Cehlár predniesol delegátom návrh uznesenia 35. Valného zhromaždenia ZHŤPG SR. K návrhu neboli pripomienky. Predsedajúci dal o uznesení hlasovať.

VZ jednomyseľne schválilo text :

## *„U Z N E S E N I E*

***z 35. Valného zhromaždenia Zväzu hutníctva, ťažobného priemyslu a geológie Slovenskej republiky***

***Hotel Repiská, Demänovská Dolina, 26. apríla 2019***

*35. Valné zhromaždenie Zväzu hutníctva, ťažobného priemyslu a geológie Slovenskej republiky prijalo nasledovné uznesenie:*

***1.ZVOLILO:***

***a) Pracovné predsedníctvo Valného zhromaždenia v zložení:***

*Ing. Peter Čičmanec – predsedajúci VZ*

*Ing. Milan Veselý*

***b) Mandátovú komisiu v zložení:***

*Doc. Ing. Iveta Vasková. - predseda*

*Ing. Tibor Brašeň*

***c) Návrhovú komisiu v zložení:***

*prof. Ing. Michal Cehlár - predseda*

*Ing. Ján Hrabovský*

*Ing. Tibor Brašeň*

***d) Skrutátora a zapisovateľa*** *Ing. Tibor Brašeň*

***e) Overovateľa zápisu****: Ing. Jozef Pittner.*

# *2. PREROKOVALO A  BERIE NA VEDOMIE*

*Správu Predstavenstva o činnosti orgánov zväzu od 34. Valného zhromaždenia ,*

*Správu Predstavenstva o hospodárení ZHŤPG SR za rok 2018,*

*Správu Dozornej rady ZHŤPG.*

# *3.SCHVAĽUJE*

*Základné smery činnosti ZHŤPG SR na obdobie rokov 2019 – 2020,*

*Výsledky hospodárenia za rok 2018,*

*Účtovnú uzávierku za rok 2018,*

*Rozpočet na rok 2019 a výšku členského na rok 2020 vo výške 7 euro na zamestnanca.*

***4. UKLADÁ:***

#### *Predstavenstvu ZHŤPG SR:*

*Napĺňať ciele definované v Základných smeroch činnosti ZHŤPG SR na obdobie rokov 2019 – 2020.*

#### *Členským organizáciám*

Aktívne spolupracovať pri zabezpečovaní plnenia Základných smerov činnosti ZHŤPG SR na obdobie rokov 2019 – 2020.

# *V Demänovskej Doline, dňa 26.04.2019*

***Členovia návrhovej komisie***

1. *prof. Ing. Michal Cehlár - predseda*

*2. Ing. Ján Hrabovský*

*3. Ing. Tibor Brašeň*

**K BODU 15. Záver**

Predsedajúci požiadal prezidenta zväzu o záverečné slovo. Prezident poďakoval delegátom za účasť a aktivity na rokovaní.

V mene Zväzu poďakoval v súvislosti s jeho odchodom do dôchodku za dlhoročnú aktívnu činnosť v prospech ZHŤPG SR bývalému predsedovi Dozornej rady Ing. Vojtechovi Zahustelovi a odovzdal mu vecný dar.

Na záver zaželal všetkým zdravie a úspechy v pracovnom aj súkromnom živote.

V Žiari nad Hronom, 30. 4. 2019

Zapísal: Ing. Tibor Brašeň

Overil: Ing. Jozef Pittner